ToekomsVenster: Gee ons vredeArgieffoto ter illustrasie. (Foto: Nega/Unsplash.) Gee tog aandag aan my hulpgeroep, my Koning en my God, want tot U bid ek. – Psalms 5:3 Gebed is steeds die kragtigste wapen, daar word gereeld in die Bybel hieroor geskryf: Ons wapens is nie van die wêreld nie, maar is van die Gees. Dit is kragtig en word as skerper as ŉ tweesnydende swaard beskrywe. Dit dring deur tot in die geheime plekkies van elke mens se lewe. Dit dring deur tot in die raadsale van die wêreld waar planne beraam word om ander skade te berokken. Dit dring deur binne die vier mure van ŉ knielende seun en digter van God wat smeek vir vrede. Ek sluit hierdie week se gedagtes oor die konflik in die Oekraïne af met die woorde van die bekende lied van Jannie du Toit, mag dit die gebed van ons harte wees in ŉ tyd soos hierdie: Gee ons vrede Jannie Du Toit As ek Voor Hom kon staan Dan sou ek dringend dit wou vra Heer, laat ons nie maar net begaan nie Gryp in In die verloop Is daar nog hoop? As Hy Hier sou staan Sou ek wanhopig hard wou uitskreeu Waarom word daar na soveel eeue Nog steeds gestry, nog steeds gely As ons Voor Hom kon staan Sou Hy dan doof bly vir gebede Wat smeek sedert die tuin van Eden Gee ons vrede, gee ons vrede Dona nobis pacem pacem